section_heading: Vojna karijera
paragraph_text: U svibnju 1903. unaprijeđen je u čin general bojnika, te dobiva zapovjedništvo nad 73. landverskom brigadom smještenom u Pressburgu koju dužnost obavlja do 1909. kada postaje glavnim inspektorom za vojnu naobrazbu ministarstva rata. U međuvremenu je, u travnju 1907., promaknut u čin podmaršala. U siječnju 1911. promaknut je u čin generala konjice, dok 1913. postaje zapovjednikom Honveda tj. madžarske komponente austrougarske vojske na kojoj dužnosti dočekuje i početak Prvog svjetskog rata.